फिल्म का केंद्र राजकुमार राव है । गांव के लेडीज टेलर बने राजकुमार ने विकी के किरदार को बेहद शानदार तरीके से निभाया है। इस फिल्म के जरिए उन्होंने एक बार फिर से बता दिया कि उन्हें अच्छा एक्टर क्यों कहा जाता हैवहीं अनाम रोल में नजर आईं श्रद्धा कपूर परदे पर काफी खूबसूरत लगी लेकिन राजकुमार राव के आगे उनका किरदार थोड़ा फीका रहा। आपारशक्ति खुराना और अभिषेक बनर्जी ने अपने किरदारों में जान फूंक दी है। वहीं, पंकज त्रिपाठी फिल्म का एक सरप्राइज पैकेज है। इस फिल्म में पंकज के रुद्रा के किरदार की जितनी तारीफ की जाए उतनी कम है। वह जब-जब परदे पर नजर आते हैं तो दर्शकों के चेहरे से हंसी रुकने का नाम नहीं लेती हैं। इसका संगीत भी सिनेमा हॉल में आपके मनोरंजन को बरकरार रखने में पूरा साथ देता है। फिल्म में सचिन-जिगर के संगीत में पिरोए गए 'कमरिया', 'मिलेगी मिलेगी' और 'आओ कभी हवेली' जैसे बेहतरीन गाने भी 'स्त्री' की रिलीज से पहले ही सुपरहिट हो चुके हैं।